கேள்வி: சுமித்ரா சென் - தொழில் பற்றி நீங்கள் என்ன அறிந்துள்ளீர்கள்?
பதில்: 1951-ஆம் ஆண்டில், 'கோதர் ரகல் போலே தே ரே' மற்றும் 'பெடோனர் பேடி தோலே' ஆகிய இரண்டு நஸ்ருல்கீதிகளுடன் சென் தனது பாடும் வாழ்க்கையைத் தொடங்கினார். இவரது பிரபலமான பாடல்களில் பிரதிமா பானர்ஜியின் 'ஆம்தலே ஜமுர் ஜுமுர்' அடங்கும். இவர் நாட்டுப்புறப் பாடல்களையும் பாடியுள்ளார். ஆனால் இவர் தனது இரவீந்திர சங்கீதப் பாடல்களுக்காகப் பெயர் பெற்றவர். இது இவருக்கென ஒரு தனி இடத்தைப் பிடித்து தந்தது. இவர் 150-க்கும் மேற்பட்ட தாகூர் பாடல்களைப் பதிவு செய்துள்ளார். ''சியாமா'', ''சாப்மோச்சோன்'', ''பால்மீகி பிரதிபா'', ''பர்சமங்கல்'' போன்ற பிரபலமான மேடை நாடகத்திற்காகவும் டோலிவுட்டில் 16 திரைப்படங்களுக்கும் இவர் குரல் கொடுத்துள்ளார். பங்கஜ் முல்லிக்கின் 'மஹிசாசுரமர்தினி'க்காக இவர் எழுதிய 'மகோ டோபோ பைன் சங்கீதோ பிரேமோ லலிதோ' வரலாற்றை உருவாக்கியது என்று தி டைம்ஸ் ஆஃப் இந்தியா ஒரு பிரபல வங்காள மொழி பாடகி ஜெயதி சக்ரவர்த்தி கூறினார். தாகூருடன் தொடர்புடைய இரவீந்திர பாரதி பல்கலைக்கழகம் உள்ளிட்டப் பல புகழ்பெற்ற நிறுவனங்களுடன் இவர் தொடர்புடையவர்.